
РЕПУБЛИКА БЪЛГАРИЯ
Министерство на околната среда и водите
Регионална инспекция по околната среда и водите - Пловдив

УТВЪРЖДАВАМ:


ДИМИТЪР ДИМИТРОВ
За директор на РИОСВ - Пловдив
съгласно Заповед № РД-301/17.11.2022г.


ДОКЛАД 
за извършена комплексна проверка 


На основание: чл.148, ал. 2 и 3 от Закона за опазване на околната среда (ДВ бр.91/2002 и посл. изм. и доп.), „План за контролната дейност на РИОСВ-Пловдив през 2026 г.” и Заповед № РД-23/02.02.2026 г. на Директора на РИОСВ-Пловдив:


Дата на извършване на проверката: 23.06.2026 г.
Обект - Предприятие за производство на конструктивни и електрокомпоненти за авиоиндустрията,“
Местонахождение: в с. Радиново, община „Марица“, област Пловдив, 
собственост на:  „Латекоер България“ ЕООД 

I. Цел на проверката:
   	Основна цел на проверката е установяване нивото и степента на съответствие на дейността в обекта с изискванията на екологичното законодателство, както следва: 
· Закон за водите
· Закон за чистотата на атмосферния въздух
· Закона за опазване на околната среда,  и подзаконовите  нормативни актове към тях. 
II. Проверени инсталации:
Производствената дейност на дружеството в обекта, е обработка на текстилни влакна –основно естествени и по-малко изкуствени. При проверката са проверени:
· Пречиствателна станция за отпадъчни води и пункт за мониторинг
· производствено помещение;
· помещение за съхранение на получените първични детайли и съхранение на готовите компоненти;
· котелна централа;
· документация, която оператора следва да води, съгласно нормативните изисквания;

III. Констатации от проверката по компоненти и фактори на околната среда: 
Производството се състои в сглобяване чрез нитоване на готови първични детайли, нанасяне на покритие (боядисване) и механичен монтаж на конструктивните елементи..  За дейността по нанасяне на покрития върху метални повърхности в обекта се използват 4 камери за боядисване и  2 сушилна камери. Употребяваните бои са на водна основа. Разтворители се използват на етап почистване на детайла. Дейността по нанасяне на покрития върху метални повърхности, попада в обхвата на т. 2.3. от категориите дейности с употреба на разтворители в Приложение №1 към чл.2, ал.1  от Наредба №7/21.10.2003г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации (обн. ДВ. бр. 96/2003г., с посл. изм. и доп.). Дружеството е включено в регистъра по чл.30л от Закона за чистотата на атмосферния въздух (обн. ДВ. бр.45/1996г., с посл. изм и доп.) и има издадено удостоверение за регистрация на инсталация за нанасяне на покрития върху метални повърхности, извършваща дейност по Приложение №1 към чл.2, ал.1 от Наредба №7/21.10.2003г. 
Емисиите, които се формират при дейността по нанасяне на покрития върху метални повърхности се отвеждат от камерата за боядисване и сушилната камера чрез самостоятелни изпускащи устройства. Дружеството е извършило собствени периодични измервания на емисиите в отпадъчните газове, изпускани в атмосферния въздух, съгласно утвърден от директора на РИОСВ-Пловдив план за собствен мониторинг. Резултатите от проведените измервания са представени пред РИОСВ-Пловдив с доклад по чл.39, ал.2 от Наредба №6/26.03.1999г, при оценката на който не са установени превишения на НДЕ в Приложение №2 към чл.2, ал.2 от Наредба №7/21.10.2003г. 
Дружеството е оператор на климатично оборудване, по смисъла на т.10 от § 1 на Допълнителната разпоредба към Наредба №1 /17.02.2017г. При проверката са представени досиета на климатичните системи, изготвени по образеца на Приложение №3 към чл.29, ал.1 от Наредба №1 /17.02.2017г. В досиетата са отразени проверките за откриване на течове в системите, извършени от фирма, притежаваща документ за правоспособност, издаден от ББКМ. Климатичните съоръжения са етикетирани съобразно изискванията на § 3 и § 4 от чл.12 на Регламент (ЕС) №517/2014г. Операторът е представил пред РИОСВ-Пловдив информация за оборудването по Приложение № 9 към чл.35, ал.1 от Наредба №1 /17.02.2017г. в срока по чл.36 от същата Наредба. 
На територията на обекта има котелно помещение с два броя водогрейни котли, всеки от които с номинална мощност 0,1 МW.  Горивните източници не попадат в обхвата на Приложение №7 към чл.21, ал.1 от Наредба №1 /27.06.2005г.  за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (обн. ДВ, бр.64/2005г.
По Компонент на околната среда „ Води“: 
Дружеството притежава Разрешително за заустване, издадено от БД ИБР съгласно, което отпадъчните води се заустват в общински отводнителен канал след локално пречистване. От дейността на обекта се формират битово- фекални води, пречистването на които се извършва в пречиствателно съоръжение за биологично пречистване. При проверката е установено, че на изход има изтичане на отпадъчни води, което позволи в  присъствие на представител на обекта да се вземе проба отпадъчна вода от пункт №1 – РШ на изход ЛПОСВ. Във връзка с издаденото РЗ, дружеството провежда заложения в него мониторинг на качеството и количеството на заустваната вода. Заплатена е и такса за заустени водни количества в ДБ ИБР Пловдив. От представените от РЛ-Пловдив протоколи е установено, че няма превишаване на индивидуалните емисионни ограничения, заложени в разрешителното за заустване. В законоустановения срок е представен доклад по чл. 48, ал. 1, т.12 от Закона за водите.
.IV. Предписания, срокове за изпълнение, отговорници:
При проверката не са констатирани несъответствия и не са дадени предписания.

V. Съответствие, последващ контрол: При извършената проверка не са установени несъответствия с изискванията на екологичното законодателство, поради което не са давани предписания.

